Megjelent a Munkásszállások kialakítása programmal kapcsolatos útmutató

*2020. január 22. 10:45*

A piaci szereplők részéről felmerült igényekre való tekintettel 2020. január 22-től a jogszabály már nemcsak a saját munkavállalók munkásszálláson történő elhelyezését teszi lehetővé. Változnak továbbá a munkásszállások kialakításának követelményei.

A *munkaerőpiaci mobilitást elősegítő munkásszállás építéséhez nyújtható támogatásról* szóló **23/2017. (II. 3.) Korm. rendelet**módosításával  ezen felül a 12 000 fős létszámkorlát és a lezárt üzleti év teljesítményének követelménye alóli kivétel szabályok már nem csak a Polgári törvénykönyv szerint elismert vállalatcsoport esetén alkalmazhatók.

A *nem üzleti célú közösségi, szabadidős szálláshely-szolgáltatásról* szóló **173/2003. (X. 28.) Korm. rendelet** módosítása folytán a munkásszállások kialakítására vonatkozó részletes előírásokat (pl. felszereltség, egy főre jutó alapterület, mosdók, zuhanyzók száma, stb.) az Innovációs és Technológiai Minisztérium úgynevezett program útmutatóban teszi közzé.

A **Munkásszállások kialakítása** elnevezésű központi munkaerőpiaci program keretében nyújtott támogatások igénylésével kapcsolatos – a minimumfeltételeket tartalmazó – útmutatót és annak mellékleteit az alábbi linkekre kattintva lehet letölteni.

* Program útmutató
* 7. sz. melléklet
* 13. sz. melléklet
* 16. sz. melléklet